
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/1060
URBROJ: 251-13-11-16/003-23-3
Zagreb, 23. svibanj 2023.
Z A P I S N I K

sa 26. sjednice Vijeća Mjesnog odbora „Samoborček“, održane 23. svibnja 2023. s početkom u 20,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Alma Smojver, Željko Duić, Ivan Maksan, Maja Đuroković 
Nenazočni članovi Vijeća: Noah Kraljević, Nikolina Rajković, Ana Legčević

Predsjednik Vijeća Mjesnog odbora „Samoborček“ utvrđuje da je na sjednici prisutno 4 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju zapisnika sa 25. sjednice. Vijeće JEDNOGLASNO prihvaća zapisnik s 25. sjednice.

Predsjednik predlaže:
	                       DNEVNI RED

       1.  Aktualna problematika
       2.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Aktualna problematika 
           
Predsjednik izvješćuje o:
- stanju provedbe zahtjeva iz Zaključka VMO-a Samoborček sa 24.sjednice Vijeća Mjesnog odbora „Samoborček“ održane 17.travnja 2023. vezano uz proglašenje zemljišne čestice, zavedene u katastarskom operatu kao k.č. 583/6 k.o. Trešnjevka te u zemljišno knjižnoj evidenciji kao z.k.č. 4895/9; k.o.Grad Zagreb, ukupne površine 490 m2, koja u naravi predstavlja komunalnu infrastrukturu - javnu zelenu površinu, javnim dobrom u općoj uporabi u neotuđivom vlasništvu Grada Zagreba.
Predsjednik navodi da je zahtjev VMO-a usvojen na VGČ-u Trešnjevka sjever i da je, prema informaciji dobivenoj od Predsjednika VGČ-a, proslijeđen u nadležne gradske urede/službe na dalju obradu/provjeru te da nije poznato u kojem bi roku obrada mogla biti dovršena.
Predsjednik otvara raspravu. U raspravi sudjeluju članovi/ce Vijeća. Predsjednik zaključuje raspravu i daje na glasovanje predmet rasprave. Vijeće Mjesnog odbora jednoglasno prihvaća izvješće.
- stanju provedbe Zaključka VMO-a Samoborček sa 26. sjednice Vijeća Mjesnog odbora Samoborček održane 23.svibnja 2023. vezano uz zahtjev za raskid ugovora o zakupu zemljišta Pivnici Budweisser, Božidara Adžije 16, zbog grubog kršenja ugovora o zakupu izvedbom bespravne gradnje
Predsjednik navodi da je zahtjev od strane VGČ-a Trešnjevka sjever proslijeđen ZGH-u te da je 04. svibnja 2023. zaprimljen odgovor Uprave ZGH-a (Zagrebačkog holdinga) u kojem gospodin Vlado Suša, Službenik za informiranje iz Službe za podršku Upravi ZGH-a navodi:
- terenskim očevidom utvrđeno je kako nepoznata osoba izvodi radove na ograđenom dijelu zemljišta označenog kao k.č.br. 6730/1 k.o. Trešnjevka, koje je u vlasništvu ZGH d.o.o., a koje se nalazi iza pivnice Budweiser, te da se isto trenutačno neovlašteno koristi kao parkiralište za korisnike pivnice;
- predmetno zemljište, koje je bilo predmetom Neobvezujućeg javnog poziva za iskazivanje interesa za davanje u zakup zemljišta u vlasništvu ZGH d.o.o. podnošenjem pisanih ponuda, ZGH d.o.o. nije dao u zakup;
- zatečeni radovi i neovlašteno korištenje zemljišta u vlasništvu ZGH d.o.o. predstavljaju uzurpaciju posjeda, uslijed čega ZGH d.o.o. poduzima sve radnje u cilju zaštite svojeg posjeda i prava, te je ujedno i od strane ZGH d.o.o. podnesena prijava građevinskoj inspekciji.
Predsjednik otvara raspravu. U raspravi sudjeluju članovi/ce Vijeća te utvrđuju da će VMO-a do mjeseca rujna zatražiti izvješće o napredovanju „radnji u cilju zaštite posjeda i prava ZGH-a na predmetnoj parceli“.
Predsjednik zaključuje raspravu i daje na glasovanje predmet rasprave. Vijeće Mjesnog odbora jednoglasno prihvaća izvješće.

Ad. 2. Pitanja, prijedlozi i obavijesti
Slijedeća, 27. sjednica Vijeća planirana je za 20.06.2023. u 20.00 sati.

 Sjednica Vijeća završila je u 20.35 sati.
         
       ZABILJEŽIO
       Ivan Maksan                                                                                                                      Predsjednik
Vijeća Mjesnog odbora
          ”Samoborček”

